cyanic-selkie/wikianc huggingface dataset:
Doug McClure
Doug McClure (11 Mei 1935 – 5 Februarie 1995) was 'n Amerikaanse akteur. Hy was bekend vir sy rolle in die rolprente Beau Geste (1966) en Maverick (1994), en in die televisiereekse The Virginian (1962) en Barbary Coast (1975).
Mekong
Die bo-en middelloop
Van sy oorsprong tot naby Luang Prabang vloei die rivier deur nou dale tussen hoë bergreekse in 'n baie dun bevolkte gebied. Die klimaat is tipies vir hooggebergtes en die reënval laag. Hierdie deel van die rivier is nie bevaarbaar nie van wee stroomversnellings.
By Luang Prabang, op 'n hoogte van 350 m, waar die rivier vir die eerste keer 'n klein alluviale vlakte vorm, begin die middelloop. Luang Prabang is die noordelikste plek wat per skip bereik kan word en is in ’n geïsoleerde rysgebied geleë. Suid van die stad tot by Vientiane, 160 m bo seespieël, vloei die rivier weer deur 'n nou vallei. Tussen Luang Prabang en Vientiane daal die rivier met 1 m/km.
Van Vientiane 270 km suidwaarts tot by Savannakhet, wat 140 m bo seespieël is, is daar 'n geringe daling van 7 tot 8 cm/km. Hier eindig die bevaarbare deel van die middelloop van die rivier. Oos van Savannakhet is Laos se enigste belangrike rysvlakte.
Ongeveer 200 km suid van Savannakhet, 90 m bo seespieël by Pakse, is 'n studam in die rivier gebou. Die daling tussen die twee stede is 25 cm/km. Naby Pakse vloei die Mekong langs die Plato van Bolovens verby. Een van die belangrikste syriviere van die Mekong is die Mae Nam Mun, wat in die Koratplato in die noordooste van Thailand ontspring en op die grens tussen Laos en Kambodja in die Mekong uitmond.
In Laos vloei baie riviere van die oostelike bergland na die Mekong. Die belangrikste is die Nam Theun, Se Noi, Se San en Se Kong. Die Mekong se waterstand kan aansienlike verskille toon in die droë seisoen rondom Februarie en Maart en sy hoogste vlak in die nat moesonperiode, wat in Laos in Augustus en in Kambodja ongeveer 'n maand later begin.
Die benedeloop en die delta
Suid van Laos se grens met Kambodja is die Khone-waterval, wat ’n belemmering vir skeepvaart vorm, maar van groot belang is vir energievoorsiening. Hier daal die rivier 22 m oor 'n afstand van 10 km. Tot by Kratie vloei die rivier nog deur 'n baie nou vallei, wat by Kompong Cham in 'n alluviale vlakte oorgaan.
By Phnom Penh sluit die belangrikste syrivier van die benedeloop, die Tonie Sap, hom by die Mekong aan. Hierdie rivier mond uit in die Tonie Sap-meer, wat ’n baie belangrike regulerende werking op die waterstand van die Mekong het en daardeur ’n natuurlike beskerming teen oorstromings in die delta van die rivier vorm.
Wanneer die Mekong se watervlak in die droë seisoen, van Januarie tot Mei, daal, vloei water uit die Tonie Sap na die rivier terug. Suid van Phnom Penh, 300 km van die monding af, begin die Mekong-delta, wat 'n oppervlakte van 70 000 km² beslaan. Tot hier toe was die vrugbare alluviale vlakte langs die rivier relatief klein, maar die delta vorm een van die belangrikste rysverbouingsgebiede van Suidoos-Asië.
In die middel en in die ooste van die delta is die bevolkingsdigtheid baie hoog. Die moerassige noordooste is egter dun bevolk, terwyl vestiging in toenemende mate in die westelike en suidelike dele geskied. 'n Studiegroep waaraan 18 lande in samewerking met die VVO deelneem, werk aan die Laer-Mekong-projek, waarmee beoog word om die energievoorsienings- en besproeiingsmoontlikhede en die bevaarbaarheid van die rivier te verbeter.
Fauna
Die Mekong-kom is een van die gebiede van die wêreld met die rykste biodiversiteit. Meer as 1 200 visspesies is geïdentifiseer en daar kan moontlik soveel as 1 700 wees. Visvang is een van die belangrike ekonomiese aktiwiteite in die gebied en 'n noodsaaklike bron van proteïene in die plaaslike dieet. Daar word beraam dat daar met soveel as 120 visspesies handel gedryf word maar die meeste van die handel word oorheers deur sowat 10–20 spesies.
Ove Verner Hansen
Ove Verner Hansen (20 Julie 1932 – 20 Februarie 2016) was 'n Deense akteur. Hy was bekend vir sy rolle in die rolprente The Last Exploits of the Olsen Gang (1974), The Olsen Gang on the Track (1975), The Olsen Gang Goes to War (1978), en The Olsen Gang Never Surrenders (1979).
Broodpoeding
duimnael|350px|Austin Leslie se Kreoolse Broodpoeding is in die voormalige Pampy's Restaurant in [[New Orleans (Louisiana) met vanielje-whiskey-sous bedien]]
Emo
duimnael|regs|250px|'n Karikatuur van 'n algemene emo-tiener. Emo, oftewel emocore, is 'n versamelnaam vir 'n breë verwysing na 'n golf van rockmusiek wat aan die begin die 21ste eeu veral onder die jeug gewild geraak het, asook die kleredrag en haarstyle wat daarmee gepaard gaan. Dit word ook met popcore, pop punk en powerpop verbind. Daar word na die aanhangers van hierdie styl as emo kids, emos, scene kids en soms ook wrist-slitters.
Broodpoeding
Broodpoeding is 'n gewilde nagereg in die kookkuns van Groot-Brittanje, die suidelike Verenigde State, België, Noord-Duitsland en Frankryk. In Frankryk word dit pouding au pain en in België bodding en broodpudding genoem. Broodpoeding word van ou snye brood, vet, eiers, suiker of stroop, speserye en droëvrugte gemaak. Die deurweekte snye brood word uitgedruk en met die ander bestanddele vermeng. Die mengsel word in 'n bak geplaas en in die oond gebak.
Emo
Emocore is oorspronklik die naam gegee aan 'n meer ondergrondse musiekgenre, afkomstig vanuit hardcore punk. Wat deur die media as emo bestempel word is meer toeganklik as oorspronklike emocore. Emocore is basies rockmusiek wat deur veel ligter popmusiek beïnvloed is, en dis juis dáárom dat dit gereeld op radiostasies gespeel word en op TV-stasies. Die agtergrond van hardcore punk is nie baie duidelik nie. Sogenaamde emo musiekgroepe het baie te doen met swartgalligheid en pessimisme wat betref hul lewensvisie, wat aansluit by die angs en verwarring wat tieners normaalweg ervaar. Dit is 'n gebruik onder emos om hul polse te sny, alhoewel dit nie van toepassing is op alle emos nie.
Broodpoeding
Geskiedenis
Mense het reeds in die prehistoriese tydperk brood gebak, en die vroegste bekende resepte van soet en geurige broodpoedings dateer uit die antieke tydperk. Dit was moontlik spaarsame kokke wat hul ou brood nog vir 'n gereg wou gebruik. Ou of harde brood is reeds vroeg onder meer as 'n soort houer gebruik waarin byvoorbeeld sop bedien is (Italiaanse sjefs het in die Middeleeue hiervoor veral foccaccia-brood gebruik), as 'n vulsel vir vleisgeregte en as 'n verdikker by poedings. In 19de eeuse kookboeke het resepte vir broodpoedings dikwels in die hoofstukke oor "Kos vir siekes" verskyn. Die resepte varieer volgens die broodsoorte wat gebruik word.
Emo
Die woord emocore is afkomstig van emotional hardcore. Omdat emotional so 'n breë term is, kan byna enige musiekgroep as sulks geklassifiseer word.
Emo's word gewoonlik gestereotipeer as polssnyers en mense wat hulself bejammer. Dit is nie altyd waar nie, omdat daar baie mense is wat aanhangers is van emo-musiek, maar nooit die emo-style volg nie. Dit is ook raar vir mense wat verby puberteit is om soos emo's aan te trek, hoewel die musiek tot 'n wye gehoor kan spreek en gevolglik ook 'n wye aanhangerspektrum het.
Musiekgroepe
Across Five Aprils - Aiden - Alesana - Alexisonfire - Black Veil Brides - The All American Rejects - Amped - Angels & Airwaves - As Cities Burn - Avenged Sevenfold - Brand New - Bullet For My Valentine - Chasing Victory - Chiodos - Cobra Starship - Coheed And Cambria - Cute Is What We Aim For - Dashboard Confessional - Ephen Rian - Escape The Fate - Falling in Reverse - Fall Out Boy - Finch - Fokofpolisiekar - Foto na Dans - From Autumn To Ashes - From First to Last - Funeral For A Friend - Hawthorne Heights - Hellogoodbye - Jack's Mannequin - Klopjag - Les Savy Fav - Linkin Park - Lost In Rhone - Lostfoundbroken - Lostprophets - LoveHateHero - Moneen - My Chemical Romance - Paramore - Panic! at the Disco - Phoenix Mourning - Roses Are Red - Saosin - Saves The Day - Senses Fail - Silverstein - Something Corporate - Sparta - Steel Rules Die - The.Maple.Room - The Sleeping - The Starting Line - Taking Back Sunday - Thrice - Thursday - The Used - Twentyinchburial - Underoath - Waterdown
Vasilis Torosidis
Vasileios "Vasilis" Torosidis (Grieks: Βασίλης Τοροσίδης; gebore 10 Junie 1985 in Xanthi, Griekeland) is 'n Griekse sokkerspeler. Hy het vir die Griekse nasionale sokkerspan uitgedraf.
Kriek
Krieke (ook bekend as "ware krieke"), van die familie Gryllidae, is insekte wat verwant is aan veldkrieke (katydids) en ook, verlangs, aan sprinkane.
Meer as 900 spesies is beskryf; die Gryllidae kom verspreid oor die hele wêreld voor met die grootste diversiteit in die trope. Krieke is hoofsaaklik nagdiere en is bekend vir die harde, aanhoudende lied wat mannetjies tjirp om die aandag van wyfies te trek ─ alhoewel daar sommige spesies is wat stil is.
Beskrywing
Krieke is klein tot mediumgrootte insekte met meestal silindriese, ietwat vertikaal afgeplatte liggame. Die kop is bolvormig met lang, slanke voelhorings wat voortspruit uit keëlvormige skagte (eerste segmente) en net daaragter is twee groot saamgestelde oë. Op die voorkop is drie eenvoudige oë (ocelli). Die pronotum (eerste torakale segment) het 'n trapesiumvorm wat sterk en verhard is.
Die agterlyf eindig  in 'n paar lang aanhangsels (cerci) op die agterste segment. Wyfies het 'n lang, silindriese ovipositor wat silindries, lank en smal is. Die agterpote het vergrote dye (femora) wat die krag voorsien om te spring. Die tibiae (vierde segment) van die agterpote is gewapen met 'n aantal beweeglike uitsteeksels ─ waarvan die rangskikking kenmerkend is van elke spesie. Die skeenbeen (tibiae) van die voorste bene dra een of meer timpani wat gebruik word om klank op te vang.
Die vlerke lê plat teen die liggaam en die grootte verskil heelwat tussen spesies. Sommige se vlerke is klein en by ander ontbreek vlerke heeltemal. Die voorste vlerke is elytra en van sterk chitien gemaak wat as 'n beskermende skild vir die sagte dele van die liggaam dien; by mannetjies huisves dit die klankorgaan wat die skraapgeluid maak. Die agterste vlerke is vliesagtig en vou op onder die voorste vlerke. In talle spesies is die vlerke nie aangepas om te kan vlieg nie.
Die grootste lede van die familie is die 5 cm-lange reusekriek (Brachytrupes) wat tonnels grawe van 'n meter of meer diep. Die boomkrieke (Oecanthinae) is delikate wit of bleekgroen insekte met deursigtige vlerke, terwyl die veldkrieke (Gryllinae) donkerbruin of swart is.
Verspreiding en habitat
Krieke word aangetref in vele habitatte. Lede van verskeie subfamilies leef in die boonste blaredak; in bosse en tussen gras en kruie. Hulle kom ook voor in grotte terwyl ander diep, ondergrondse tonnels grawe. Krieke wat op strande leef kan oor die oppervlak van waterpoele hardloop en spring.
Peter Oliver Hansen
Peter Oliver Hansen (gebore 12 Desember 1967) is 'n Deense akteur. Hy is bekend vir sy rolle in die rolprente Easy Skanking (2006) en The Substitute (2007).
Kriek
Verdediging
Die kriek se verdedigingstrategie sluit in kamoeflering, aggressie en om op die vlug te slaan. Sommige spesies gebruik verkleurings, vorms en patrone om dit vir roofdiere wat staatmaak op hul sig moeilik te maak om hulle raak te sien. Sommige spesies kan wel vlieg, maar hul onbeholpe manier van vlieg bring mee dat die gewone reaksie op gevaar is om weg te skarrel na veiligheid.
Lied
Die meeste manlike krieke maak 'n luide tjirpgeluid deur middel van 'n skraaporgaan in die voorste vlerke. Die meeste vroulike krieke het nie die nodige aanpassings om te kan tjirp nie, en maak geen geluid nie.
Krieke tjirp teen verskillende tempos afhangende van hul spesie en die temperatuur van hul omgewing. Die verhouding tussen die temperatuur en die tempo van die lied is bekend as "Die wet van Dolbear".
Vliegvermoë
Sommige spesies, soos Gryllus assimilis kan effektief opstyg, vlieg en land terwyl ander spesies baie lompe vlieërs is. Party soorte krieke se vlerke word afgewerp terwyl hul vlieg en laat net vlerkstompies agter. In ander spesies word die vlerke afgetrek en verorber deur die kriek self of 'n ander individu; waarskynlik verskaf dit 'n hupstoot aan hul voeding.
Dieet
Krieke in gevangenskap is omnivore en aanvaar 'n wye verskeidenheid van organiese voedsel. Sommige spesies is totaal plantetend en voed op blomme, vrugte en blare, terwyl grondlewende spesies saailinge, grasse en jong plantlote eet. Ander is meer roofagtig en hul dieet bevat larwes, papies, skaalinsekte en plantluise. Talle is aasvreters en verteer verskeie organiese oorblyfsels soos verrottende plante, saailinge en swamme.
Voortplanting en lewensiklus
Manlike krieke bevestig hul dominansie deur aggressie. Hulle begin deur mekaar met hul antennas te slaan en hul kake oop te sper. Wanneer een wen, sing hy luidkeels terwyl die verloorder stilbly.
Wyfies word oor die algemeen aangetrek deur die lied van die mannetjies, alhoewel daar ander meganismes betrokke moet wees by spesies wat nie sing nie. Nadat die paartjie met hul antennas kontak gemaak het, begin die hofmakery en die aard van die lied verander. Die wyfie bestyg die mannetjie en 'n enkele spermatofoor word oorgedra na die eksterne genitalieë van die wyfie. Sperm vloei hieruit in die wyfie se eierleier vir 'n paar minute tot 'n uur – afhangend van die spesie. Na paring verwyder of eet die wyfie die spermatofoor; sy kan by verskeie geleenthede met verskillende mannetjies paar.
Krieke se lewensiklus bestaan uit 'n eierstadium, 'n larwe- of nimfstadium wat toenemend lyk soos die volwassene namate die nimf groei, en 'n volwasse stadium (hemimetabolies). Die eier broei uit as 'n nimf; omtrent die grootte van 'n vrugtevlieg. Dit ondergaan ongeveer 10 larwe stadiums, en met elke opeenvolgende vervelling lyk dit meer soos 'n volwassene. Na afloop van die finale vervelling is die genitalieë en vlerke ten volle ontwikkel maar 'n tydperk van veroudering is nodig voor die kriek gereed is om voort te plant.
Die Gryllus bimaculatus spesie vertoon 'n voortplantingspatroon van poliandrie. Hierdie seksueelselektiewe patroon verhoog die algehele oorlewing van die spesie en bevorder die genetiese variasie. Die wyfies kies 'n verskeidenheid van lewensvatbare spermskenkers en toon 'n voorkeur vir unieke maats.
Roofdiere, parasiete en siektes
Krieke het talle natuurlike vyande en is onderworpe aan verskillende siektes en parasiete. Krieke word deur 'n groot aantal werweldiere en ongewerwelde diere gevang. Die Metarhizium anisopliae-swam is dodelik vir krieke en word gebruik as 'n basis vir plaagbeheer in populasies. Krieke word ook geaffekteer deur die verlammingsvirus. In fasiliteite waar krieke op groot skaal geteel word, is Rickettsia en drie ander virusse fatale siektes. Hierdie siektes kan vinnig versprei wanneer krieke kannibalisites optree en die dooie insekliggame opvreet.
Krieke word geaffekteer deur onder andere rooi parasitiese myte;  interne parasiete soos Paragordius varius  en die larwes van die vleesvlieg Sarcophaga kellyi. Die vroulike parasitiese wespe van Rhopalosoma lê hul eiers op krieke en die ontwikkelende larwes verteer geleidelik hul gashere. Perdebye in die familie Scelionidae soek bondels kriekeiers uit om hul eiers in te lê
Die Ormia ochracea-vlieg het akute gehoor en teiken manlike krieke terwyl hul roep. Die vlieg spoor sy prooi op deur gehoor en lê sy eiers in die omgewing. Die ontwikkelende larwes boor in krieke in en verteer die gasheer voordat hulle verpop.
Miki Howard
Miki Howard (gebore 30 September 1962) is 'n Amerikaanse aktrise en komponis. Sy is bekend vir haar rolle in die rolprente Fatal Beauty (1987), Malcolm X (1992), Poetic Justice (1993), en April's Fools (2010).
Skewe Toring van Pisa
Die Skewe Toring van Pisa (Italiaans: Torre pendente di Pisa) is 'n losstaande kloktoring van die katedraal in die Italiaanse stad Pisa en vorm deel van die Domplein. Kort nadat die bouery in 1173 begin is, het die fondasie ongelyk geset. Konstruksie is gestaak en eers 'n honderd jaar later weer voortgesit. Van die begin af was dit duidelik sigbaar dat die Toring van Pisa na suid leun.
Sedert gereelde opmeting van die toring in 1911 begin is, het die bokant van die toring 1,2 millimeter per jaar geskuif. Vandag is die bokant van die toring sowat 3,9 meter van die middelpunt af. In 1987 is die toring as 'n wêrelderfenisgebied verklaar.
Nadat die kloktoring van die Katedraal van Pavia in 1989 in duie gestort het, het die Consorzio Progetto Torre di Pisa (Toring van Pisa Projekkonsortium) ingenieurs aangestel om die skewe toring te stabiliseer. Omdat die toring in die eerste paar jaar in verskillende rigtings begin oorhel het, is dit effens gebuig, soos 'n piesang.
In Mei 2008 het ingenieurs aangekondig dat die toring sodanig gestabiliseer is dat dit vir die eerste keer in die geskiedenis opgehou het om te beweeg. Die ingenieurs het aangedui dat dit vir nog 200 jaar stabiel sal wees. Die 800-jaar oue toring is dus steeds skeef.
Adele
In November 2015 het Adele met haar nuwe enkelsnit Hello en die langspeler 25 weer die topposisies van trefferlyste verower.
Kate Williamson
Kate Williamson (19 September 1931 – 6 Desember 2013) was 'n Amerikaanse aktrise. Sy is bekend vir haar rolle in die rolprente Dream Lover (1993), Disclosure (1994), en Dahmer (2002), en in die televisiereeks JAG (1995).
Phiritona
Phiritona is 'n township van Heilbron in die Noord-Vrystaat van Suid-Afrika.
Jessie J
Jessica Ellen Cornish (gebore 27 Maart 1988 in Chadwell Heath, Londen), bekend as Jessie J, is 'n Engelse sangeres en liedjieskryfster. Sy het roem verwerf toe sy in laat 2010 haar trefferliedjie "Do It Like a Dude" met 'n gepaardgaande musiekvideo vrygestel het. Die liedjie het nommer 2 op die "UK Singles Chart" en nommer 11 op die "Irish Singles Chart" bereik.
Adam Shankman
Adam Shankman (gebore 27 November 1964) is 'n Amerikaanse akteur, vervaardiger, en regisseur. Hy is bekend vir sy rolle in die rolprente A Walk to Remember (2002), The Pacifier (2005), Cheaper by the Dozen 2 (2005), en Hairspray (2007).
Alicia Leigh Willis
Alicia Leigh Willis (gebore 1 Maart 1978) is 'n Amerikaanse aktrise. Sy is bekend vir haar rolle in die rolprente How High (2001) en National Treasure: Book of Secrets (2007), en in die televisiereekse General Hospital (1963) en American Heiress (2007).
René Benjamin Hansen
René Benjamin Hansen (gebore 22 Maart 1974) is 'n Deense akteur. Hy is bekend vir sy rolle in die rolprente The Last Viking (1997) en Flame & Citron (2008), en in die televisiereeks Taxa (1997).
Martin Barrass
Martin Barrass (gebore 22 Februarie 1956) is 'n Engelse akteur. Hy is bekend vir sy rolle in die rolprente Remembrance (1982) en The Railway Children (2016), en in die televisiereekse Emmerdale (1972) en Angels (1975).
Tintenpalast
Die Tintenpalast in Windhoek is die setel van die Nasionale Vergadering of parlement van Namibië. Die Nasionale Raad van Namibië het in 2002 'n nuwe administratiewe blok oos van die historiese gebou betrek.
Bougeskiedenis
Die gebou, wat in Windhoek-Sentraal aan die bokant van Robert Mugabe-laan geleë is, is deur die argitek Gottlieb Redecker as administrawiewe setel van die owerheid in Duits-Suidwes-Afrika ontwerp en in 1912–1913 deur die boumaatskappy Sander & Kock uit plaaslike materiaal gebou. Dit is op 1 November 1913 amptelik ingewy.
Die Tintenpalast word as 'n tipiese voorbeeld van Duitse koloniale boukuns beskou. Die gebou het sy spottende Duitse bynaam (letterlik "inkpaleis") verwerf vanweë die amptenare wat daar gesetel was en hul beweerde hoë inkverbruik. Die paleis word deur 'n uitgestrekte tuin - die sogenaamde "Parlementstuin" - omring wat by die plaaslike bevolking as ontspanplek gewild geraak het.
Tuin
Die boubedrywighede vir die tuin, wat volgens planne van George Kerby en Karl Zirkler ontstaan het, het in 1931 begin. In 1934 is olyfbome aangeplant wat intussen verwyder is. Vandag is die tuin 'n groen long te midde van Namibië se besige hoofstad.
Parenkiem
Parenkiem kan verwys na:
Tintenpalast
Verwysings
Bronliteratuur
Ekonomiese streke van Rusland
Rusland is verdeel in twaalf ekonomiese streke (Russies: экономи́ческие райо́ны, ekonomitsjeskije rajoni) – groepe administratiewe eenhede wat die volgende eienskappe deel:
Geen federale deelgebied mag tot meer as een ekonomiese streek behoort nie. Die federale regering van Rusland besluit oor die stigting en afskaffing van ekonomiese streke of enige verandering in hul samestelling.
Hierdie verdeling in ekonomiese streke verskil van die indeling in federale distrikte – eersgenoemde is uitsluitlik vir ekonomiese en statistieke doeleindes, terwyl laasgenoemde suiwer om administratiewe redes is.
Lys en samestelling van die ekonomiese streke
Hier volg ’n lys van die ekonomiese streke volgens bevolking.
Sien ook
Federale distrikte van Rusland
B2-hoofweg (Namibië)
Die B2-hoofweg is 'n belangrike pad in Namibië. Die snelweg beweeg oos na wes tussen die groot see hawe van Walvisbaai en die hoofstad Windhoek.
Roete
Die B2 begin in Walvisbaai by 'n verkeersirkel kruising met die C14-hoofweg en beweeg noord langs die kus van die Suid-Atlantiese Oseaan vir sowat 35 kilometer na Swakopmund. Die roete beweeg dan noordooste en ooste deur die binneland van Namibië vir 291 kilometer waar dit eindig by 'n kruising met die B1 naby Okahandja. Die roete gaan deur middel van die Namib-Naukluft Nasionale Park en die Namib-Woestyn. Groot dorpe langs die roete is Arandis, Usakos en Karibib.
Steensel
'n Steensel of sklereïde is 'n gereduseerde vorm van 'n sklerenkiemsel of parenkiemsel met 'n verdikte en verhoute selwand wat 'n klein, duursame laag weefsel in die meeste plante vorm. Steenselle vorm die kerne van appels en is verantwoordelik vir die growwe tekstuur van koejawels.
Katherine Willis
Katherine Willis (gebore 2 Mei 1971) is 'n Amerikaanse aktrise en vervaardiger. Sy is bekend vir haar rolle in die televisiereekse Friday Night Lights (2006), Kidding (2018), en Tell Me Your Secrets (2018).
Paige Howard
Paige Howard (gebore 5 Februarie 1985) is 'n Amerikaanse aktrise en skryfster. Sy is bekend vir haar rolle in die rolprente Adventureland (2009), The Employer (2013), en Hollywood.Con, en in die televisiereeks stalkTALK (2011).
Outonome oblaste van Rusland
Die Russiese Federasie is opgedeel in 85 federale deelgebiede, waarvan 1 die status van outonome oblast het: die Joodse Outonome Oblast.
MMR-entstof
Die MMR-entstof is 'n entstof wat gebruik word om kinders teen pampoentjies, masels en Duitse masels in te ent. (Die gebruiklike afkorting MMR staan in Engels vir measles, mumps and rubella.)
Alhoewel hierdie besmetlike siektes deur die meeste mense as onskuldige kindersiektes beskou word, kan 'n baie klein deel van die gevalle op 'n lang termyn vir ernstige komplikasies sorg, soms selfs 'n lewenslange gestremdheid. Duitse masels kan by swanger vroue ook groot skade aan die ongebore kind veroorsaak, soms selfs 'n spontane aborsie. Pampoentjies kan in seldsame gevalle tot breinvliesontsteking lei of onvrugbaarheid by mans.
Meeste lande bied hierdie drie-in-een inenting, aangesien dit as veiliger as drie aparte inentings beskou word. In Suid-Afrika kry kinders slegs 'n maselsinenting van die staat, terwyl MMR meestal in die privaatsektor toegedien word.
Ontwikkeling, formulering en administrasie
Die individuele komponent-virale stamme van die MMR-entstof is ontwikkel deur voortplanting in diere en menslike selle. Die lewende virusse vereis dierlike of menslike selle as 'n gasheer vir die produksie van meer virusse.
Byvoorbeeld, in die geval van pampoentjies en maselvirusse, is die virusstamme gekweek in geëmbrioneerde-hoendereiers en kuikenembrio-selkulture. Dit het virusse gevorm wat aangepas was vir die hoendereiers en minder geskik is vir menslike selle. Dus word hierdie stamme gedempte stamme genoem. Daar word soms na hulle verwys as neurogedempte stamme omdat hierdie stamme minder virulent is vir menslike neurone in vergelyking met die wilde stamme.
Die Rubella-komponent, Meruvax, is in 1967 ontwikkel deur middel van voortplanting met behulp van die menslike embrionale longsel-lyn WI-38 (vernoem na die Wistar Instituut) wat 6 jaar vroeër in 1961 afgelei is. MMR II word gevriesdroog verskaf, en bevat lewende virusse. Voor inspuiting word dit deur die gesondheidswerker saamgestel met die verskafde oplosmiddel.
Die MMR-entstof word toegedien deur 'n subkutane inspuiting. Die tweede dosis kan so vroeg as een maand na die eerste dosis gegee word. Die tweede dosis is 'n dosis om immuniteit te produseer in die klein aantal persone (2-5%) wat nie na die eerste dosis maselsimmuniteit ontwikkel nie. In die VSA word dit voor toegang tot kleuterskool gedoen omdat dit 'n gerieflike tyd is.
Larry McCormick (TV)
Larry McCormick (3 Februarie 1933 – 27 Augustus 2004) was 'n Amerikaanse akteur. Hy was bekend vir sy rolle in die rolprente Throw Momma from the Train (1987), The Punisher (1989), The Naked Gun 2½: The Smell of Fear (1991), en Terminator 3: Rise of the Machines (2003).
Ngwathe
Ngwathe is 'n township van Edenville in die Noord-Vrystaat van Suid-Afrika.
Hertz
Die hertz is die SI-eenheid vir die meting van frekwensie en het die simbool Hz. As 'n periodiese verskynsel homself teen een keer per sekonde herhaal, dan het hy 'n frekwensie van een hertz. Die eenheid is na die Duitse fisikus Heinrich Hertz, wat belangrike bydraes op die gebied van elektromagnetisme gelewer het, vernoem.
Naamgewing
Die naam hertz is aangeneem deur die CGPM ( Conférence générale des poids et mesures ) in 1960. Tot dan is frekwensie gewoonlik uitgedruk in siklusse per sekonde (cps), wat veelvoude van kilosiklusse (kcps) en megasiklusse (Mcps) ingesluit het. Hierdie eenhede is in die 1970's toenemend deur die hertz vervang, hoewel die cps steeds dikwels in Anglo-Saksiese lande gebruik word. Dit veroorsaak min verwarring omdat die eenhede Hz en cps sinoniem is.
Formule notasie
In fisika-formules word frekwensie dikwels nie in hertz uitgedruk nie, maar in 'n meer gepaste eenheid soos radiale per sekonde. Mens praat dan van hoeksnelheid of hoekfrekwensie. Een radiaal per sekonde stem ooreen met twee keer die vibrasiefrekwensie in hertz. Die simbool in sulke formules is ω (omega). Die simbool vir die frekwensie in hertz is f of ν.
Golflengte word gewoonlik gebruik in plaas van frekwensie (in hertz) wanneer golfverskynsels bespreek word. Die verwantskap is v  =  λ  ×  f, waar f die frekwensie in hertz is, v die voortplantingsspoed in meter per sekonde en λ die golflengte in meter is.
Glasnost
In die Russiese taal het die woord glasnost (гла́сность) verskeie algemene en spesifieke betekenisse. Dit word in Russies gebruik om 'openheid en deursigtigheid' te bedoel sedert ten minste die einde van die agtiende eeu. In die Russiese Ryk van die laat 19de eeu het die term veral verband gehou met hervormings van die regstelsel, waaronder hervormings wat dit vir die pers en die publiek moontlik gemaak het om verhore waarvan die uitspraak voorgelees moes word, by te woon. In die middel 1980's is dit deur Michail Gorbatsjof gepopulariseer as 'n politieke slagspreuk vir verhoogde regeringsdeursigtigheid in die Sowjetunie.
Historiese gebruik
Die menseregte-aktivis Lyudmila Alexeyeva voer aan dat die woord glasnost al 'n paar honderd jaar in die Russiese taal was: "Dit was in die woordeboeke en wetboeke solank daar woordeboeke en wetboeke was. Dit was 'n gewone, hardwerkende, nie-beskrywende woord wat gebruik word om te verwys na 'n proses, enige proses van geregtigheid of regering wat in die openbaar gevoer word". In die middel van die 1960's het dit 'n nuwe aktuele belang in die diskoers oor die interne beleid van die Sowjetunie gedurende die koue oorlog verkry.
Die andersdenkendes
Op 5 Desember 1965 het die Glasnost-betoging in Moskou plaasgevind, wat beskou word as 'n belangrike gebeurtenis in die opkoms van die Sowjet-burgerregtebeweging. Betogers op die Poesjkin-plein onder leiding van Alexander Yesenin-Volpin het toegang tot die geslote verhoor van Yuly Daniel en Andrei Sinyavsky geëis. Die betogers het spesifieke versoeke vir 'glasnost' gerig, hierin verwysend na die spesifieke toelating van die publiek, onafhanklike waarnemers en buitelandse joernaliste, tot die verhoor wat in die destyds pas uitgevaardigde Wet op die Strafproseswet gewettig is. Op enkele uitsonderings na, het artikel 111 van die wetgewing gesê dat regterlike verhore in die USSR in die openbaar gehou moet word.
Sulke protesaksies teen geslote verhore het gedurende die tydperk ná Stalin voortgeduur. Andrei Sakharov het byvoorbeeld nie na Oslo gereis om sy Nobelprys vir Vrede te ontvang nie weens sy openbare betoging buite 'n hofgebou in Vilnius, wat toegang geëis het tot die verhoor in 1976 van Sergei Kovalev, 'n redakteur van die Kroniek van Huidige Gebeure en vooraanstaande regte-aktivis.
Gorbatsjof
Glasnost is beskou as 'n toename in openheid en deursigtigheid in regeringsinstellings en aktiwiteite in die Sowjetunie. Glasnost weerspieël die verbintenis van die Gorbatsjof-regering om Sowjetburgers in staat te stel om die probleme van hul stelsel en potensiële oplossings in die openbaar te bespreek. Gorbatsjof het populêre ondersoek en kritiek op leiers aangemoedig, sowel as 'n sekere mate van blootstelling deur die massamedia
Sommige kritici, veral onder regshervormers en andersdenkendes, beskou die Sowjet-owerhede se nuwe slagspreuke as vae en beperkte alternatiewe vir meer basiese vryhede. Alexei Simonov, president van die Glasnost Defense Foundation, definieer die term krities deur te suggereer dat dit "...'n skilpad is wat na die vryheid van spraak kruip''.
Verskeie betekenisse
Tussen 1986 en 1991, tydens 'n era van hervormings in die USSR, is glasnost gereeld gekoppel aan ander algemene begrippe soos perestroika (letterlik: herstrukturering of hergroepering) en demokratizatsiya (demokratisering). Gorbatsjof het dikwels 'n beroep op glasnost gedoen toe hy beleid bevorder het om korrupsie aan die bopunt van die Kommunistiese Party van die Sowjetunie en die Sowjetregering te verminder en die misbruik van administratiewe mag in die Sentrale Komitee te modereer. Die dubbelsinnigheid van 'glasnost' definieer die kenmerkende periode van vyf jaar (1986-1991) aan die einde van die USSR se bestaan. Daar was 'n afnemende sensuur voor publikasie en voor-uitsending en groter vryheid van inligting.
Die "era van Glasnost" het groter kontak gesien tussen Sowjetburgers en die Westerse wêreld, veral die Verenigde State: reisbeperkings is vir baie Sowjetburgers verslap wat die druk op internasionale uitruil tussen die Sowjetunie en die Weste verder verlig het.
Internasionale betrekkinge
Gorbatsjof se interpretasie van 'glasnost' kan die beste in Afrikaans opgesom word as 'openheid'. Terwyl dit verband hou met vryheid van spraak, was die hoofdoel van hierdie beleid om die bestuur van die land deursigtig te maak en om die besit van byna volledige beheer oor die ekonomie en burokrasie van die Sowjetunie deur 'n gekonsentreerde groep amptenare en burokratiese personeel te omseil.
Tydens glasnost is die Sowjetgeskiedenis onder Stalin weer ondersoek; gesensureerde literatuur in die biblioteke is wyer beskikbaar gestel en daar was 'n groter vryheid van spraak vir burgers en openheid in die media. Dit was in die laat tagtigerjare toe die meeste mense in die Sowjetunie begin leer het oor die wreedhede van Stalin en geleer het oor voorheen onderdrukkende gebeure.
Inligting oor die vermeende hoër gehalte van verbruikersgoedere en lewenskwaliteit in die Verenigde State en Wes-Europa is aan die Sowjetbevolking oorgedra, tesame met die Westerse populêre kultuur.
In Rusland sedert 1991
Die volstrekte verbod op sensuur is vervat in artikel 29 van die nuwe Grondwet van 1993 van die Russiese Federasie. Dit was egter die onderwerp van voortdurende kontroversie in die hedendaagse Rusland as gevolg van verhoogde regeringsintervensies wat die toegang tot inligting vir Russiese burgers, insluitend internetsensuur, beperk het. Daar was ook druk op die media wat deur die regering bestuur word om die afgelope paar jaar nie sekere gebeure of onderwerpe bekend te maak of te bespreek nie. Die monitering van die skending van mediaregte in die jare 2004 tot 2013 het bevind dat gevalle van sensuur die algemeenste soort oortreding was.
Robert Hansen
Robert Hansen (gebore 5 Oktober 1979) is 'n Deense akteur. Hy is bekend vir sy rolle in die rolprente Kærlighed ved første hik (1999), Anja & Viktor - In Sickness and in Health (2008), Oldboys (2009), en Anja og Viktor 6.
Sekonde
Die sekonde is die SI-eenheid vir die meting van tyd. Tradisioneel word 'n sekonde gedefinieer deur die feit dat daar 60 sekondes per minuut is, 60 minute per uur en nominaal 24 uur in 'n dag. Die sekonde was dus 1/86 400 van 'n sonnedag (sinodiese dag). Die moderne definisie is egter die tyd waarin daar 9 192 631 770 oorgange tussen die hiperfynvlakke van die grondtoestand van 'n Sesiumatoom by 'n temperatuur van 0K plaasvind.
Een internasionale sekonde is gelyk aan:
Daar is 31 536 000 sekondes in 'n gewone jaar, 31 622 400 sekondes in 'n skrikkeljaar, en 31 557 600 sekondes in 'n Juliaanse jaar.
JP Pietersen
Jon-Paul Roger "JP" Pietersen (gebore op 12 Julie 1986 in Stellenbosch) is 'n Suid-Afrikaanse beroepsrugbyspeler. Hy speel normaalweg op vleuel of heelagter vir die Sharks (in die Superrugbykompetisie) en die Natal Haaie in die Curriebekerreeks. Hy het al 69 rugbytoetse vir die Springbokke gespeel en 24 drieë vir hul gedruk. Hy was ook deel van Suid-Afrika se span tydens die Rugbywêreldbeker 2015.
Kwakwatsi
Kwakwatsi is 'n township van Koppies in die Noord-Vrystaat van Suid-Afrika.
Don Shanks (stuntman)
Don Shanks (gebore 26 Februarie 1950) is 'n Amerikaanse akteur. Hy is bekend vir sy rolle in die rolprente Halloween 5 (1989), Dumb and Dumber (1994), The World's Fastest Indian (2005), en High School Musical 3: Senior Year (2008).
Tanedra Howard
Tanedra Howard (gebore 15 Augustus 1980) is 'n Amerikaanse aktrise. Sy is bekend vir haar rolle in die rolprente Saw VI (2009), Saw 3D: The Final Chapter (2010), Reggie Gaskins' Urban Love Story (2015), en Oscar (2017).
Myron McCormick
Myron McCormick (8 Februarie 1908 – 30 Julie 1962) was 'n Amerikaanse akteur. Hy was bekend vir sy rolle in die rolprente The Fight for Life (1940), No Time for Sergeants (1958), en The Hustler (1961), en in die televisiereeks Alfred Hitchcock Presents (1955).
Mikro-ekonomie
Mikro-ekonomie (uit die Griekse voorvoegsel mikros wat “klein” beteken) is 'n tak van ekonomie wat die gedrag van individue en firmas bestudeer ten opsigte van besluite wat geneem word oor die toedeling van beperkte of skaars hulpbronne. Dit is tipies van toepassing op markte waar goedere of dienste gekoop en verkoop word. Mikro-ekonomie bestudeer hoe hierdie besluite en gedrag die vraag en aanbod van goedere en dienste beïnvloed, wat pryse bepaal, en hoe pryse, op hulle beurt, weer die vraag en aanbod van goedere en dienste bepaal.
Dit is in teenstelling met makro-ekonomie wat die “somtotaal van ekonomiese aktiwiteit behels en kwessies soos groei, inflasie en werkloosheid insluit.” Mikro-ekonomie gaan ook oor die uitwerking van nasionale ekonomiese beleide (soos veranderende vlakke van belasting) op die bogenoemde aspekte van die ekonomie. Veral ná die Lucas-kritiek, is groot dele van moderne makro-ekonomieteorie op "mikrobeginsels" geskoei, dit wil sê, dit is gebaseer op basiese aannames oor mikrovlakgedrag.
Een doelstelling van mikro-ekonomie is om die markmeganismes wat die relatiewe pryse van goedere en dienste bepaal, te ontleed en om beperkte (skaars) hulpbronne aan alternatiewe gebruike toe te ken. Mikro-ekonomie ontleed ook markmislukkings, waar die mark nie daarin slaag om doeltreffende resultate te lewer nie, en beskryf die teoretiese toestande wat vir volmaakte mededinging vereis word. Belangrike studievelde in mikro-ekonomie sluit die volgende in: algemene markewewig, markte onder asimmetriese inligting, keuse te midde van onsekerheid en ekonomiese toepassings van spelteorie. Die elastisiteit van produkte binne die markstelsel word ook in ag geneem.
Aannames en definisies
Mikro-ekonomieteorie begin tipies met die studie van 'n enkele rasionele individu wat probeer om met die middele tot sy beskikking sy behoeftes maksimaal te bevredig (nutmaksimerend). Die rasionaliteit van 'n individu verwys na sy of haar vermoë om sy of haar behoeftes in volgorde van belangrikheid te rangskik. Dit word 'n verbruiker se voorkeurskaal genoem en dit verskil van verbruiker tot verbruiker. Vir ekonome verwys rasionaliteit na 'n individu wat stabiele voorkeure het wat beide volledig en konsekwent of transitief is. Die volledigheid van 'n verbruiker se voorkeure dui daarop dat dit op 'n ononderbroke (kontinue) skaal aangedui kan word en dat daar nie spronge in mense se voorkeure is nie. (Alhoewel dit nie die geval in die werklike lewe is nie, word die aanname gemaak sodat die funksie differensieerbaar is.) Die konsekwentheid van 'n verbruiker se voorkeure beteken dat indien 'n individu kombinasie X van verbruikersgoedere bo kombinasie Y verkies en kombinasie Y bo kombinasie Z, hy konsekwent sal optree en X bo Z sal verkies. (Mohr). Die tegniese aanname dat voorkeurverhoudings volledig is, moet gemaak kan word om die bestaan van 'n nutfunksie te verseker. Hoewel mikro-ekonomieteorie sonder hierdie aanname kan voortgaan, sou dit vergelykende statistieke onmoontlik maak aangesien daar geen waarborg is dat die resulterende nutfunksie differensieerbaar sal wees nie.
Mikro-ekonomieteorie ontwikkel deur 'n mededingende begrotingsversameling te definieer wat 'n deelversameling van die verbruiksversameling is. Dit is op hierdie punt dat ekonome die tegniese aanname maak dat voorkeure plaaslik nieversadig is. Sonder die aanname van plaaslike nieversadiging is daar geen waarborg dat 'n rasionele individu nut (die bevrediging van sy behoeftes) sou maksimeer nie. Met die nodige gereedskap en aannames in plek, word die nutmaksimerende probleem ontwikkel.
Elizabethaanse teater
Elizabethaanse teater of die Engelse Renaissanceteater verwys na die ontwikkeling van teater tydens die Renaissance in Engeland, rofweg tussen die begin van die 16de eeu en 1642, die jaar waarin die teaters op las van die Puriteine (aan die begin van die Engelse Burgeroorlog) gesluit is. Die term Elizabethaanse teater kan egter verwarring veroorsaak, aangesien 'Renaissanceteater' nie net na die tyd van Elizabeth I verwys nie, maar ook na die daaropvolgende tydperke onder Jacobus I en Karel I. William Shakespeare was een van die prominentste dramaturge, digters en skrywers van die era.
Mikro-ekonomie
Aannames en definisies
Die nutmaksimerende probleem vorm die kern van verbruikersteorie. Die nutmaksimerende probleem probeer om verbruikersgedrag te ontleed deur aan te neem dat verbruikers rasionele voorkeure het en dan hulle gedrag wiskundig te modelleer en die gevolge van hulle aksies te ontleed. Die nutmaksimerende probleem dien nie slegs as wiskundige grondslag van verbruikersteorie nie, maar ook as metafisiese verduideliking daarvan. Dit wil sê, die nutmaksimerende probleem word nie slegs deur ekonome gebruik om individue se keuses te verduidelik nie, maar ook die redes vir hulle keuses.
Die nutmaksimerende probleem is 'n beperkte optimeringsprobleem waarin 'n individu poog om, onderworpe aan 'n begrotingsbeperking, nut te maksimeer. Ekonome gebruik die ekstreemwaardestelling om te verseker dat 'n oplossing vir die nutmaksimerende probleem bestaan. Dit wil sê, omdat die begrotingsbeperking begrens en geslote is, bestaan daar 'n oplossing vir die nutmaksimerende probleem. Ekonome noem die oplossing van die nutmaksimerende probleem Walras se vraagfunksie of ooreenkoms.
Elizabethaanse teater
Ontstaan
Die herwonne belangstelling in die ou Klassieke letterkunde van die Griekse en Romeinse beskawings vat weer pos tydens die Renaissance. Tydens die einde van die vyftiende eeu word hierdie werke op skole en universiteite bestudeer. In die skole in Engeland word Plautus, Terence en Seneca se werk gelees in Latyn en ook sowaar opgevoer! Dramaturge begin nou toneelstukke in beide Engels en Latyns skryf. Die skoolhoof, Nicholas Udall skryf 'n toneelstuk Ralph Roister Doister wat in Eton opgevoer word om en by teen 1536. So word die Romeinse komedie se karakters en die karikatuur karakters van ou Middel-eeuse toneelstukke in 'n kookpot van klugtige misverstande gegooi tot die genot van gehore. Die uitvloeisel van die skoolopleiding wat kinders aan die klassieke werke blootstel lei tot die werk van Engelse dramatiste soos John Lyly (hy skryf fantasieagtige, pastorale toneelstukke wat die grondslag gee vir Shakespeare se Midsummernight’s dream), Christopher Marlowe (wat Doctor Faustus geskryf het) en Thomas Kyd (hy skryf een van die mees populêre toneelstukke van sy dag naamlik, The Spanish Tragedy). Verder was daar ook 'n groep wat The Inns Court genoem is waar studente in die Regte opgelei is. Hulle bied dikwels ook toneelstukke aan vir die hoër klasse. Die eerste ware Engelse tragedie is deur Thomas Sackville en Thomas Norton geskryf naamlik, Gorboduc. Koningin Elizabeth het die vertoning by gewoon in 1561.
Verder word die Elizabethaanse teater ook beïnvloed deur die rondreisende toneelgroepe van die Middel-eeue. 'n Dramaturg met die naam van Thomas Preston het in die 1560’s heelwat toneelstukke opgevoer. Die stukke is 'n mengsel van die klassieke klugte en die tipiese straathumor van die tyd soos byvoorbeeld in die toneelstuk van Preston: A lamentable tragedy mixed full of pleasant mirth . Lokale karikature van karakters, tipiese abstrakte karakters wat nog onstaan uit die Morele Toneelstukke van die Middel-Eeue en karakters uit die mitologie soos Venus en Koepidoe word almal bygesleep. Name van sulke karakters spreek boekdele: Marian-May-Be-Good, Hob en Lob!
George Barraud
George Barraud (17 Desember 1889 – 1970) was 'n Engelse akteur en skrywer. Hy was bekend vir sy rolle in die rolprente The Last of Mrs. Cheyney (1929), The Return of Raffles (1932), Great Expectations (1934), en Dark Sands (1937).
Mikro-ekonomie
Aannames en definisies
Die nutmaksimerende probleem is tot dusver ontwikkel deur verbruikersmaak (verbruikernut) as die primitief te neem. 'n Alternatiewe manier om mikro-ekonomieteorie te ontwikkel, is egter deur verbruikerkeuses as die primitief te neem. Hierdie model van mikro-ekonomieteorie staan bekend as die teorie van bekendgemaakte voorkeure. Om hierdie twee modelle te rekonsilieer, word beperkings op Walras se vraagfunksie geplaas. Die oplossing vir die nutmaksimerende probleem moet spesifiek aan die swak aksioma van bekendgemaakte voorkeure (SABV) voldoen. Vir Walras se vraagfunksie om aan die SABV te voldoen, moet die substitusiematriks (Slutsky) negatief semidefiniet wees. Om dit eenvoudiger te stel, vir Walras se vraagfunksie om konsistent (nie-strydig) met SABV te wees, moet sy substitusie-effek altyd nie-positief wees. Die vraag-en-aanbodteorie aanvaar gewoonlik dat markte volmaak mededingend is. Dit impliseer dat daar baie kopers en verkopers in die mark is en dat nie een van hulle die vermoë het om die prys van goedere en dienste beduidend te beïnvloed nie. In werklike transaksies faal hierdie aanname egter gereeld omdat sommige individuele kopers of verkopers wel die vermoë het om pryse te beïnvloed. 'n Gesofistikeerde ontleding word gereeld benodig om die vraag-en-aanbodvergelyking van 'n goeie model te begryp. Die teorie werk nietemin goed in situasies wat aan hierdie aannames voldoen.
Elizabethaanse teater
Die teater
Die geskiedenis van die Elizabethaanse teatergebou is interessant. Toneelstukke is eers in die begin in die geplaveide agterplase van “tavernes” of “hotelle” aangebied. Toe word daar teaters gebou deur besigheidsmanne wat lief was vir die teater. Kortom, almal van daardie era was lief vir die teater – dit sluit die koningsgeledere en adelstand in, asook die gewone mense. Gewone mense kon 'n staanplek op die vloer van die teater kry wat reg voor die verhoog was. Hulle het net 'n pennie betaal vir toegang. Terwyl die toneelstuk aangebied is, word die toneelspelers dikwels met goed gegooi as die “penny stinkers” (soos die “plebs” of gewone mense van daardie tyd genoem is) wat kwaad word vir 'n karakter. Hul het net 'n pennie betaal om in te kom by die teater! Tydens 'n opvoering is verversings verkoop. Die adelstand het in die galerye op die eerste en tweede vloer gesit. Die galerye het hul beskerm teen die son en reën. Teater opvoerings is aangebied vanaf Mei tot Oktober. Die res van die jaar was te koud. As daar 'n nuwe produksie aangebied word is 'n vlag op die dak van die teater gehys om vir almal aan te kondig dat daar nou 'n nuwe toneelstuk gaan plaas vind.
Mikro-ekonomie
Aannames en definisies
Hoofstroomekonomie neem nie sonder om die feite te ondersoek aan dat markte verkieslik is bo ander vorme van maatskaplike organisasie nie. Om die waarheid te sê, baie ontleding word gewy aan gevalle waar markgebrek lei tot hulpbrontoedeling wat suboptimaal is en las sonder voordeel skep. 'n Klassieke voorbeeld van suboptimale hulpbrontoedeling is iets wat in landsbelang gedoen word. In hierdie gevalle kan ekonome moontlik poog om beleide te vind wat vermorsing vermy – direk deur regeringsbeheer, indirek deur regulasie wat markdeelnemers oorreed om op te tree in belang van optimale welsyn – of deur "ontbrekende markte" te skep om doeltreffende handel aan te moedig waar dit voorheen nie bestaan het nie.
Elizabethaanse teater
Die teater
The Globe is in 1599 gebou op die grond wat behoort het aan die Burbagefamilie en 'n groep van vyf akteurs naamlik, Will Kempe, Augustine Phillips, John Hemige, Thomas Pope en die ene William Shakespeare. Richard Burbage was ook 'n belangrike akteur van die groep. Cuthbert Burbage het die teater ontwerp vir die Chamberlain’s Men. Hulle was 'n toneelgeselskap onder die beskermheer Lord Chamberlain. Shakespeare het so ryk geword uit sy aandele in The Globe teater dat hy twee huise kon besit aan die einde van sy lewe. Op die 29ste Junie 1613 is 'n kanon gevuur tydens die toneelstuk van Shakespeare, naamlik Henry, die agste. Die hele teater brand af maar is weer gou herbou en was tot in 1644 gebruik vir toneelopvoerings. Vandag nog kan 'n mens afbeeldings van The Globe in Londen en Tokyo besoek. Ander belangrike teaters in Londen was: The Swan, The Curtain, The Theatre, The Fortune en The Rose.
Mikro-ekonomie
Aannames en definisies
Dit word bestudeer in die veld van kollektiewe optrede en openbarekeuseteorie. “Optimale welsyn” voldoen gewoonlik aan Pareto se norm, wat 'n wiskundige toepassing van die Kaldor-Hicks-metode is. Dit kan divergeer van die nuttigheidsdoelstelling wat nut maksimeer want dit bring nie die verspreiding van goedere tussen mense in berekening nie. Markmislukking in positiewe ekonomie (mikro-ekonomie) het beperkte implikasies wanneer die oortuiging van die ekonome en hul teorieë nie betrek word nie.
Die vraag na verskillende kommoditeite deur individue word normaalweg beskou as die uitkoms van 'n nutmaksimerende proses, waar elke individu poog om sy eie nut te maksimeer gegewe sy begrotingsbeperking en 'n sekere verbruikversameling.